Divina pietate sanccitum est ut ex rebus transitoriis æternam possimus adipisci patriam. Quapropter nos missores Acardi, Adalgis presbiter, Jotbertus presbiter, Oda, uxor sua, Eliaudus, donamus aliquid de rebus ejus Deo et sanctis apostolis ejus Petro et Paulo, et venerabili loco Cluniaco, in pago Matisconense, in agro Marciacense, in villa Verenga, servum nomine Vuibertum cum uxore sua Ansegart, et curtilium cum supraposito, et vineam ubi manet ipse Vuibertus, et in ipso agro, in villa Colonicas, vineam cum supraposito, ubi manet Arbertus, et aliam in ipsa villa, que de Godolrico conquesivimus, pro anima senioris nostri Acardi, et pro animabus parentum nostrorum vel omnium fidelium christianorum, donamus ad predictum locum, ut faciant rectores ejusdem quicquid voluerint. Si quis vero ullus de heredibus nostris, aut ulla persona, hanc donationem calumpniare presumpserit, primitus iram Dei omnipotentis et sanctorum apostolorum Petri et Pauli incurrat, et cui litem intulerit auri libram unam persolvat, et hec donatio semper firma permaneat. Actum Lurduno castello publice. Signum Adalgis, Jotberti, Ode, Eliadii, qui fieri et firmare rogaverunt. S. Arlegii et Rotlindis. S. Bernardi. S. Roberti. S. Eurat. S. Venerandi. S. Teobranni. S. Acardi. S. Gunduini. S. Vuidonis. Data die luni, mense februario, anno XVI regnante Ludoico rege.